cyanic-selkie/wikianc huggingface dataset:
भारत में धर्म
वैदिक धर्म का विकास
3300-1700 ई.पू. तक अस्तित्व में रहने वाली और सिंधु तथा घग्गर-हकरा नदियों की घाटियों के इर्द-गिर्द केंद्रित सिंधु घाटी सभ्यता के हड़प्पाई लोग संभवतः प्रजनन की प्रतीक रूपी एक महत्वपूर्ण देवी मां की पूजा करते थे। सिंधु घाटी सभ्यता के स्थलों की खुदाई में मिलने वाली मुद्राओं में जानवरों और "अग्नि-वेदियों" को दिखाया गया है, जो अग्नि से संबंधित अनुष्ठानों की ओर संकेत करते हैं। एक लिंग-योनि को भी प्राप्त किया गया है जो हिंदुओं द्वारा वर्तमान में पूजनीय शिव लिंग के ही समान है। हिंदू धर्म के मूल में सिंधु घाटी सभ्यता, आर्यों के वैदिक धर्म तथा अन्य भारतीय सभ्यताओं के सांस्कृतिक तत्व शामिल हैं। हिंदू धर्म का प्राचीनतम उपलब्ध ग्रंथ ऋग्वेद है जिसे संभवतः वैदिक काल में 1700-1100 ई.पू. के बीच लिखा गया था। महाकाव्य (एपिक) और पौराणिक काल के दौरान रामायण और महाभारत महाकाव्यों को पहली बार लगभग 500-100 ई.पू., में लिखा गया था, हालांकि इसके पहले ये कथाएं मौखिक रूप से सदियों से चली आ रही थीं। 200 ई. के बाद कई विचारधाराओं को भारतीय दर्शन में औपचारिक रूप से शामिल कर लिया गया, जिनमें शामिल हैं, सांख्य, योग, न्याय, वैशेषिका, पूर्व-मीमांसा तथा वेदांत. हिंदू धर्म, जो सामान्यतः एक अत्यंत ईश्वरवादी धर्म है, में नास्तिक विचारों का भी समावेश रहा है; भारत में छठी शताब्दी ई.पू. के आसपास उत्पन्न होने वाली और पूरी तरह से भौतिकतावादी तथा गैर-धार्मिक 'कर्वक (चार्वाक)' विचारधारा, स्पष्टतया भारतीय दर्शन की संभवतः सबसे अधिक नास्तिक विचारधारा है। कर्वक (चार्वाक) को एक नास्तिक ("विधर्मिक") व्यवस्था के रूप में वर्गीकृत किया गया है; इसे हिंदू धर्म की आमतौर पर रूढ़िवादी मानी जाने वाली छह विचारधाराओं में शामिल नहीं किया जाता है। यह हिंदू धर्म के भीतर एक भौतिकवादी परंपरा की मौजूदगी के साक्ष्य के रूप में काफी उल्लेखनीय है। कर्वक (चार्वाक) विचारधारा के प्रति हमारी समझ अपूर्ण है और अन्य विचारधाराओं द्वारा इसकी आलोचना पर आधारित है; अब यह परंपरा मृतप्राय हो चुकी है। आमतौर पर नास्तिक के रूप में जानी जाने वाली अन्य भारतीय विचारधाराओं में शामिल हैं, शास्त्रीय सांख्य और पूर्व-मीमांसा.
अनादि श्रमण परम्परा से धर्मों का उदय
कुछ विद्वानों का मानना है कि 400 ई॰पू॰ तथा 1000 ई॰ के बीच, भारत में बौद्ध धर्म के पतन के जारी रहने के साथ हिन्दू धर्म का विस्तार हुआ। उसके बाद बौद्ध धर्म भारत में प्रभावी रूप से विलुप्तप्राय हो गया।
भक्ति आन्दोलन
14-17 वीं शताब्दी के दौरान जब उत्तर भारत मुस्लिम शासन के अधीन था, भक्ति आन्दोलन मध्य तथा उत्तरी भारत में व्यापक रूप से प्रचलित हो गया। इस आन्दोलन की शुरुआत शिक्षकों तथा सन्तों के एक अनौपचारिक समूह द्वारा की गयी थी। चैतन्य महाप्रभु, वल्लभाचार्य, सूरदास, मीरा बाई, कबीर, तुलसीदास, रविदास, नामदेव, तुकाराम,जम्भेश्वरजी और अन्य मनीषियों ने उत्तर भारत में भक्ति आन्दोलन का नेतृत्व किया। उन्होंने सिखाया कि लोग रीति-रिवाजों तथा जाति-धर्म और पाण्डित्य की गूढ़ताओं के व्यर्थ के भार का त्याग करके ईश्वर के प्रति अपने असीम प्रेम को साधारण तरीके से भी प्रकट कर सकते हैं। इस अवधि के दौरान विभिन्न भारतीय राज्यों और प्रान्तों की स्थानीय भाषाओं में गद्य तथा कविताओं के रूप में भक्ति साहित्य की बाढ़ सी आ गयी थी। भक्ति आन्दोलन, सम्पूर्ण उत्तर और दक्षिण भारत में कई अलग-अलग आन्दोलनों के रूप में फैल गया। हालाँकि उत्तर भारत में, भक्ति आन्दोलन तथा शिया मुसलमानों के चिश्ती नाम से प्रसिद्द सूफी आन्दोलन के बीच अन्तर कर पाना मुश्किल है। मुस्लिम धर्म में आस्था रखने वाले लोगों ने इसे सूफियाना विचार के तौर पर अपनाया जबकि हिन्दुओं ने वैष्णव भक्ति के रूप में।
सिख धर्म
गुरु नानक (1469-1539) सिख धर्म के संस्थापक थे। गुरु ग्रन्थ साहिब को पहली बार सिखों के पाँचवें गुरु, गुरु अर्जन देव द्वारा संकलित किया गया था। इसके लिए उन्होंने सिखों के पहले पाँचों गुरुओं तथा सार्वभौम भाईचारे की शिक्षा देने वाले अन्य सन्तों के लेखन का सहारा लिया, जिनमें हिन्दू सन्त तथा मुस्लिम मौलवी भी शामिल थे। गुरु गोबिन्द सिंह की मृत्यु से पहले गुरु ग्रन्थ साहिब को अनन्त गुरु घोषित कर दिया गया। सिख धर्म में सभी लोगों को वाहेगुरु के समक्ष रंग, जाति या वंश की परवाह किये बिना समान माना गया है।
गुरु नानक के उपदेश, धर्म की परवाह किये बिना सभी मनुष्यों पर समान रूप से लागू होते हैं। इस कृत्य के लिए, उन्होंने अन्य आस्थाओं के शब्दकोशों के धार्मिक शब्दों का स्वतंत्र रूप से इस्तेमाल किया और उनको पुनर्परिभाषित भी किया। गुरु नानक ने अपने प्रसिद्द वाक्य, "न तो कोई हिन्दू है और न ही मुसलमान", द्वारा मनुष्य के शाश्वत इश्वर के साथ मिलन को साम्प्रदायिकता के खिलाफ अपने उपदेश के रूप में परिभाषित किया है।
ईसाई धर्म का उद्गम
हालांकि ऐतिहासिक साक्ष्य पहली सदी से ही भारत में ईसाई धर्म की उपस्थिति की ओर इशारा करते हैं, इसकी लोकप्रियता यूरोपीय उपनिवेशवाद और प्रोटेस्टेंट मिशनरियों के प्रयासों के बाद ही बढ़ी.
साम्प्रदायिकता
साम्प्रदायिकता ने आधुनिक भारत के धार्मिक इतिहास को आकार देने में एक महत्वपूर्ण भूमिका निभाई है। ब्रिटिश राज की 'फूट डालो और राज्य करो' नीति के प्रतिकूल परिणामस्वरूप भारत को धर्म के आधार पर दो राष्ट्रों में विभाजित कर दिया गया - मुस्लिम बाहुल्य वाला पाकिस्तान (जिसमें वर्तमान का इस्लामी पाकिस्तान गणराज्य तथा बंगलादेश गणराज्य शामिल हैं), तथा हिन्दू बाहुल्य वाला भारत संघ (जो बाद में पन्थनिरपेक्ष भारत गणराज्य बन गया)। 1947 में भारत के विभाजन ने पंजाब, बंगाल, दिल्ली, तथा भारत के अन्य हिस्सों में हिन्दुओं, मुसलमानों तथा सिखों में दंगों को भड़का दिया; इस हिंसा में 500,000 से अधिक लोगों की जानें गयीं। नवनिर्मित भारत तथा पाकिस्तान के बीच 1 करोड़ 20 लाख शरणार्थियों का आवा-गमन, आधुनिक इतिहास के सबसे बड़े जन-प्रवासन में से एक है। स्वतन्त्रता के बाद से भारत में हिन्दुओं तथा मुसलमानों के बीच निहित तनाव के कारण कई बार बड़े पैमाने पर हिंसा देखने को मिली है। भारत का गणतन्त्र पन्थनिरपेक्ष है और इसकी सरकार किसी भी धर्म को आधिकारिक रूप से मान्यता प्रदान नहीं करती है। हाल के दशकों में साम्प्रदायिक तनाव और धर्म आधारित राजनीति का काफी बोलबाला हो गया है।
जनसांख्यिकी
हिंदू धर्म एक हीनोथीस्टिक (बहुईश्वरवादी) धर्म तथा भारत का सबसे बड़ा धर्म है; जनसंख्या में इसके 828 मिलियन अनुयायियों (2001) का अनुपात 80.5% है। हिंदू शब्द मूलतः एक भौगोलिक स्थिति को दर्शाता है; इसे संस्कृत शब्द सिंधु से लिया गया है और यह सिंधु नदी के इलाकों के व्यक्ति को सन्दर्भित करता है।
इस्लाम एक एकेश्वरवादी धर्म है और एक इश्वर के अस्तित्व में विश्वास रखता है तथा मुहम्मद का अनुसरण करता है। यह भारत में सबसे बड़ा अल्पसंख्यक धर्म है। 2001 की जनगणना के अनुसार, भारत 138 मिलियन मुसलमानों का घर है, जो कि इंडोनेशिया (210 मिलियन) और पाकिस्तान (166 मिलियन) के बाद दुनिया की तीसरी सबसे बड़ी मुस्लिम आबादी है; जनसंख्या में उनका अनुपात 13.4% का है। मुसलमान जम्मू-कश्मीर तथा लक्षद्वीप में बहुमत में हैं और आंध्र प्रदेश, उत्तर प्रदेश, बिहार, पश्चिम बंगाल, असम और केरल जैसे राज्यों में भी वे काफी अधिक संख्या में पाए जाते हैं। हालांकि, भारत में संप्रदाय आधारित कोई जनगणना नहीं की गयी है, लेकिन सूत्रों से पता लगता है कि सुन्नी इस्लाम के अनुयायी सबसे अधिक हैं जबकि उनमे अल्पसंख्यक होने के बावजूद शिया मुसलमानों की संख्या काफी अधिक है। टाइम्स ऑफ इंडिया और डीएनए जैसे भारतीय सूत्रों के अनुसार 2005-2006 के मध्य में शिया लोगों की संख्या कुल मुस्लिम जनसंख्या के 25% से 31% के बीच थी; अर्थात 157,000,000 मुसलमानों में उनकी संख्या 40,000,000 से 50,000,000 के बीच थी।
ईसाई धर्म एक एकेश्वरवादी धर्म है और नए टेस्टामेंट में प्रस्तुत यीशु के जीवन तथा उपदेशों पर आधारित है; यह भारत का तीसरा सबसे बड़ा धर्म है और ईसाईयों की संख्या कुल जनसंख्या का लगभग 2.3% है। भारत में ईसाई धर्म की शुरूआत का श्रेय सेंट थॉमस को दिया जाता है। वे मालाबार में 52 ई. में पहुंचे थे। नागालैंड, मेघालय और मिजोरम में ईसाई लोग बहुमत में हैं और पूर्वोत्तर भारत, गोवा तथा केरल में भी उनकी संख्या काफी अधिक है।
बौद्ध धर्म एक धार्मिक, अनीश्वरवादी धर्म तथा दर्शन (विचारधारा) है। बौद्ध धर्म के अनुयायी भारत के अरुणाचल प्रदेश राज्य तथा जम्मू-कश्मीर के लद्दाख क्षेत्र में बहुमत (45%) में हैं और सिक्किम में भी उनकी काफी बड़ी संख्या (40%) निवास करती है। महाराष्ट्र में बौद्धों की संख्या 1 करोड 40 लाख (15%) से अधिक है, हालांकी 2001 की जनगणना के अनुसार 8 मिलियन बौद्ध भारत में रहते हैं, जो कि जनसंख्या का लगभग 0.8% है। लेकिन कुछ सर्वेक्षण के अनुसार और भारतीय बौद्ध विद्वानों के अनुसार भारत की आबादी में 5.5% बौद्ध है, जिनकी संख्या 2011 के जनगणना के अनुसार 6,67,00,000 है। अधिकांश बौद्ध दलित है इसलिए उनको जनगनणा में हिंदूओं में गिना जाता है। हिंदू और इस्लाम के बाद बौद्ध धर्म ही भारत का तिसरा बड़ा धर्म है। ख्रिश्चन, शिख तथा जैन धर्मों के अनुयायीओं की जनसंख्या बौद्ध जनसंख्या से कम है।
जैन धर्म एक अनीश्वरवादी धर्म तथा दार्शनिक प्रणाली है जिसका प्रारंभ भारत में लौह युग में हुआ था। जैनियों की आबादी भारत की जनसंख्या का 0.4% (लगभग 4.2 मिलियन) है और वे मुख्यतः राजस्थान, महाराष्ट्र, गुजरात और कर्नाटक जैसे राज्यों में केंद्रित हैं। हालांकि जैन धर्म को आमतौर पर अनीश्वरवादी माना जाता है, पॉल डूंडास लिखते हैं, "हालांकि जैन धर्म को सृष्टि-रचयिता भगवान के अस्तित्व और उनके द्वारा मानवी कार्यों में हस्तक्षेप की संभावना को नकारने के सीमित अर्थ में नास्तिक माना जा सकता है, लेकिन इसके द्वारा प्रत्येक जीव के भीतर परमात्मा नामक एक ईश्वरीय अस्तित्व की संभावना को स्वीकारने, जिसे अक्सर 'भगवान' (उदाहरण, पृष्ठ 114-16) कहा जाता है, के गूढ़ अर्थ में आस्तिक धर्म की संज्ञा देनी चाहिए ".
पॉल डूंडास लिखते हैं कि 19वीं सदी के अधिकांश ब्रिटिश विद्वानों को "जैन धर्म की स्वतंत्र प्रकृति तथा उत्पत्ति के विषय में कोई संशय नहीं था". 1847 में एक विद्वान ने लिखा है कि जैन, पारसी, तथा सिक्ख जैसे धार्मिक अल्पसंख्यकों में "ब्राह्मणों की पूजा पद्धति से कुछ भी मिलता-जुलता नहीं था". एक अन्य विद्वान ने 1874 में कहा कि जैनियों को हिंदू कानूनों के तहत नहीं लाया जा सकता क्योंकि "हिंदू शब्द का प्रयोग हिंदू कानून का मूल माने जाने वाले शास्त्रों के दायरे में आने वाले व्यक्तियों के लिए किया जाता है। यदि कोई व्यक्ति उस दायरे से बाहर है तो उसपर हिन्दू कानून लागू नहीं किया जा सकता है। हालांकि उन्होंने यह अवश्य कहा कि, "भारत की एकदम शुरुआती जनगणनाओं से पता चलता है कि कई जैन लोग तथा अन्य धार्मिक समूहों के सदस्य स्वयं को वास्तव में हिंदू धर्म के ही एक प्रकार के रूप में देखते थे और, 1921 की पंजाब की जनगणना रिपोर्ट के अनुसार, 'जैनियों तथा सिखों की एक बड़ी संख्या द्वारा हिंदुओं से अलग वर्गीकृत किये जाने के प्रति अनिच्छा के कारण, उन व्यक्तियों को जैन-हिंदू तथा सिख-हिंदू के रूप में दर्ज किये जाने की अनुमति दे दी गयी". उन्होंने माना कि "गणनाकारों के पूर्वाग्रह" ने जनगणना को अवश्य प्रभावित किया था। इसके अलावा वे कहते हैं कि "जैन-हिन्दू" शब्द एक दुर्भाग्यपूर्ण समझौता मात्र था".
सिक्ख धर्म की शुरुआत सोलहवीं शताब्दी में उत्तर भारत में नानक तथा उनके बाद आने वाले नौ अन्य गुरुओं के उपदेशों के फलस्वरूप हुई। 2001 तक भारत में 19.2 मिलियन सिक्ख थे। पंजाब सिक्खों का आध्यात्मिक घर है और एकमात्र ऐसा राज्य है जहां सिख बहुमत में हैं। सिक्खों की एक बड़ी संख्या पड़ोस के नई दिल्ली तथा हरियाणा राज्यों में भी रहती है।
2001 की जनगणना के अनुसार पारसी (भारत में पारसी धर्म के अनुयायी) लोग भारत की कुल जनसंख्या का 0.006% हैं, और अपेक्षाकृत रूप से मुंबई शहर तथा उसके आसपास ही केंद्रित हैं। भारत में पारसियों की संख्या लगभग 61,000 है और 2001 की जनगणना के अनुसार में मुख्यतः मुंबई के आसपास ही केंद्रित हैं। डोंयी-पोलो तथा महिमा जैसे कुछ आदिवासियों के धर्म भी भारत में मौजूद हैं। संथाल भी, संथाल लोगों द्वारा माने जाने वाले कई आदिवासी धर्मों में से एक है; संथाल लोगों की कुल संख्या लगभग 4 मिलियन है लेकिन इस धर्म को मानने वालों के संख्या मात्र 23,645 ही है। भारत में लगभग 2.2 मिलियन लोग बहाई आस्था के अनुयायी हैं, इस प्रकार यह विश्व में बहाई लोगों का सबसे बड़ा समुदाय है। दक्षिण भारत में प्रचलित 'अय्यावाझी' को आधिकारिक तौर पर एक हिंदू संप्रदाय माना जाता है और जनगणना में उसके अनुयायियों की गिनती हिंदुओं के रूप में की है।
आज भारतीय यहूदियों का समुदाय बहुत ही छोटा है। ऐतिहासिक रूप से भारत में काफी अधिक यहूदी रहा करते थे, जिनमें शामिल हैं, केरल के कोचीन यहूदी, महाराष्ट्र के बेन इस्राएल और मुंबई के निकट बगदादी यहूदी. इसके अतिरिक्त, स्वतंत्रता के बाद से भारत में मुख्यतः दो परिवर्तित (प्रोसीलाईट) यहूदी समुदाय रह रहे हैं: मिजोरम, मणिपुर के नेई मेनाशे, तथा बेने एफ्राइम जिन्हें तेगुलू यहूदी भी कहा जाता है। भारतीय मूल के लगभग 95,000 यहूदियों में से भारत में अब 20,000 से भी कम बचे हैं। भारत के कुछ हिस्से इस्राइलियों में विशेष रूप से लोकप्रिय हैं और त्योहारों के मौसम में उनकी संख्या काफी बढ़ जाती है।
2001 की जनगणना में लगभग 0.07% लोगों ने अपने धर्म का खुलासा नहीं किया था।
आँकड़े (सांख्यिकी)
भारत के धार्मिक समुदायों के आँकड़े निम्नलिखित हैं (2001 जनगणना):
कानून
भारत के संविधान की प्रस्तावना में भारत को एक "सम्प्रभु समाजवादी पन्थनिरपेक्ष लोकतान्त्रिक गणतन्त्र" घोषित किया गया है। प्रस्तावना में पन्थनिरपेक्ष शब्द को 1976 में बयालीसवें संशोधन अधिनियम द्वारा डाला गया था। यह सभी धर्मों व‌ पन्थों के प्रति सहनशीलता और समान व्यवहार को बढ़ावा देता है। भारत का कोई आधिकारिक धर्म या पन्थ नहीं है; यह किसी भी धर्म का पालन करने, उपदेश देने और प्रचार करने के अधिकार को प्रदान करता है। किसी भी सरकार समर्थित स्कूल में कोई धार्मिक अनुदेश नहीं दिया जाता है। एस.आर. बोम्मई बनाम भारत संघ मामले में भारत की सर्वोच्च न्यायलय ने माना कि पन्थनिरपेक्षता भारतीय संविधान का एक अभिन्न अंग है।
भारतीय संविधान के अनुसार धार्मिक स्वतन्त्रता का अधिकार एक मौलिक अधिकार है। संविधान एक दिशासूचक सिद्धान्त (डाइरेक्टिव प्रिंसिपल) के रूप में नागरिकों के लिए समान आचार संहिता (यूनिफ़ॉर्म सिविल कोड) का भी सुझाव देता है। हालाँकि अब तक इसे लागू नहीं किया गया है क्योंकि दिशानिर्देशक सिद्धान्त संवैधानिक रूप से अप्रवर्तनीय हैं। सर्वोच्च न्यायालय ने आगे कहा है कि समान आचार संहिता को एक बार में ही लागू करना देश की अखण्डता के लिए नुकसानदायक हो सकता है और परिवर्तन को धीरे-धीरे करके लाना चाहिए (पन्नालाल बंसीलाल बनाम आन्ध्र प्रदेश राज्य, 1996). महर्षि अवधेश बनाम भारत संघ (1994) में सर्वोच्च न्यायलय ने एक समान आचार संहिता लाने के लिए सरकार के खिलाफ एक रिट ऑफ़ मैंडेमस (परमादेश) को खारिज कर दिया था और इस प्रकार इसको लाने की जिम्मेदारी विधायिका पर डाल दी।
प्रमुख धार्मिक समुदाय जो भारत में आधारित नहीं हैं, वे अभी भी अपने निजी कानूनों का ही पालन कर रहे हैं। जहाँ मुसलमानों, ईसाइयों, पारसियों और यहूदियों के उनके स्वयं के निजी कानून हैं; हिन्दू, जैन, बौद्ध और सिख लोग 'हिन्दू पर्सनल लॉ' नामक एक निजी कानून द्वारा शासित होते हैं। भारतीय संविधान के अनुच्छेद 25 (2) (बी) में कहा गया है कि हिन्दुओं में "सिख, जैन तथा बौद्ध धर्मं का पालन करने वाले व्यक्तियों" को भी शामिल किया जायेगा। इसके अलावा हिन्दू विवाह अधिनियम 1955, जैनियों, बौद्ध, तथा सिखों की कानूनी स्थिति को इस प्रकार परिभाषित करता है - कानूनी रूप से हिन्दू परन्तु "धर्म के आधार पर हिन्दू" नहीं। भारत के पन्थनिरपेक्ष ("नागरिक") कानून के तहत आने वाला एकमात्र भारतीय धर्म ब्रह्मोइज्म है, जो 1872 के अधिनियम III से प्रारम्भ होता है।
रीति-रिवाज
भारतीयों की एक विशाल संख्या दैनिक आधार पर कई रीति-रिवाजों का पालन करती है। अधिकांश हिंदू अपने घर में ही धार्मिक रीति-रिवाजों का पालन करते हैं। हालांकि, रीति-रिवाजों का पालन भिन्न-भिन्न क्षेत्रों, गावों, तथा व्यक्तियों के बीच काफी अलग हो सकता है। श्रद्धालु हिंदू जन कुछ कामों को दैनिक रूप से करते हैं, जैसे कि, सुबह-सुबह स्नान करने के बाद पूजा करना (जिसे आमतौर पर घर के किसी मंदिर में किया जाता है और सामान्यतः धूप-बत्ती जलाने के बाद भगवान की मूर्ति को भोग लगाया जाता है), धार्मिक ग्रंथों का पाठ करना और देवताओं की स्तुति करना, आदि। शुद्धता और प्रदूषण के बीच विभाजन, धार्मिक रीति-रिवाजों की एक उल्लेखनीय विशेषता है। धार्मिक कृत्यों में यह मानकर चला जाता है कि उसको करने वाले में कुछ अशुद्धि अथवा कलंक अवश्य मौजूद है, जिसे धार्मिक अनुष्ठान के दौरान या पहले समाप्त या दूर किया जाना चाहिए। जल द्वारा शुद्धीकरण, अधिकांश धार्मिक कृत्यों का एक अभिन्न अंग है। अन्य विशेषताओं में शामिल हैं बलिदान के सद्प्रभाव में विश्वास तथा स्वयं को लायक बनाने की इच्छा, जिसे धीरे-धीरे सत्कर्मों और दान द्वारा प्राप्त किया जाता है और जो परलोक में होने वाले कष्टों को कम करने में मदद करता है। श्रद्धालू मुसलमान मस्जिद द्वारा अजान दिए जाने पर निश्चित समय पर दिन में पांच बार नमाज अदा करते हैं। नमाज अदा करने के पहले उन्हें स्वयं को वज़ू द्वारा शुद्ध करना होता है, जिसमें शरीर के आमतौर पर खुले रहने वाले अंगों को धोना शामिल होता है। सच्चर समिति के एक ताजा अध्ययन में पाया गया कि 3-4% मुस्लिम बच्चे मदरसों में पढ़ते हैं।
आहार संबंधी आदतों पर धर्म का काफी प्रभाव पड़ता है। लगभग एक तिहाई भारतीय शाकाहारी हैं; बौद्ध धर्म के समर्थक अशोक के शासनकाल में इसको काफी प्रचार मिला। शाकाहारी भोजन ईसाइयों तथा मुसलमानों के बीच अधिक प्रचलित नहीं है। जैन धर्म की सभी संप्रदायों और परंपराओं में सभी भिक्षुओं तथा जन-साधारण के लिए शाकाहारी होना आवश्यक है। हिंदू धर्म में गोमांस खाना वर्जित है जबकि इस्लाम में सूअर का मांस खाना वर्जित है।
रस्में
जन्म, विवाह और मृत्यु जैसे अवसरों पर अक्सर काफी विशिष्ट प्रकार की धार्मिक रस्मों का पालन किया जाता है। हिंदू धर्म में जीवन-चक्र से संबंधित प्रमुख रस्मों में शामिल हैं अन्नप्राशन (बच्चे द्वारा पहली बार ठोस आहार का सेवन करना), उपनयनम (उच्च जाति के लड़कों में "जनेऊ" बांधने की रस्म) और श्राद्ध (मृतक परिजनों को श्रद्धांजलि अर्पित करना). अधिकांश भारतीयों में, युवा जोड़े की सगाई तथा शादी की निश्चित तिथि और समय को माता-पिता द्वारा ज्योतिषियों के परामर्श से तय किया जाता है।
मुसलमान भी कई प्रकार के जीवन-चक्र से संबंधित रिवाजों का पालन करते हैं जो हिंदुओं, जैनियों, तथा बौद्धों से अलग होते हैं। कई रस्में जीवन के शुरुआती दिनों से संबंधित होती हैं, जिनमें शामिल हैं, फुसफुसा कर प्रार्थना करना, प्रथम स्नान और सिर की हजामत बनाना. धार्मिक शिक्षा की शुरुआत जल्द ही हो जाती है। लड़कों की खतना रस्म आमतौर पर जन्म के बाद की जाती है; कुछ परिवारों में इसे यौवन के शुरू होने के बाद ही किया जाता है। शादी में पति द्वारा पत्नी को दहेज दिया जाता है और एक सामाजिक समारोह का आयोजन करके इस वैवाहिक अनुबंध को मान्यता प्रदान की जाती है। मृतक व्यक्ति को दफ़नाने के तीन दिन बाद मित्र तथा परिजन एकत्र होकर दुखी परिवार को सांत्वना प्रदान करते हैं, कुरान को पढ़ते और सुनते हैं और मृतक की आत्मा के लिए प्राथना करते हैं। भारतीय इस्लाम, महान सूफी संतों की इबादत के लिए बनाई गयी दरगाहों को तवज्जो दिए जाने के कारण जाना जाता है।
तीर्थ
भारत में कई धर्मों के तीर्थ स्थान मौजूद हैं। दुनिया भर के हिंदू इलाहाबाद, हरिद्वार, वाराणसी और वृंदावन जैसे कई धार्मिक शहरों की महिमा को पहचानते हैं। प्रमुख मंदिर वाले वाले शहरों में शामिल हैं, पुरी, जहां प्रसिद्ध वैष्णव जगन्नाथ मंदिर है और प्रचलित रथ यात्रा निकाली जाती है; तिरुमाला-तिरुपति, जहां तिरुमाला वेंकटेश्वर मंदिर है; और कटरा, जहां वैष्णो देवी का मंदिर विराजमान है। हिमालय के पहाड़ों में स्थित बद्रीनाथ, केदारनाथ, गंगोत्री और यमुनोत्री शहरों को चार धाम तीर्थ यात्रा के नाम से जाना जाता है। प्रत्येक चार (बारह) साल में आयोजित होने वाला कुम्भ मेला हिंदुओं के पवित्रतम तीर्थों में से है; इसे बारी-बारी से इलाहबाद, हरिद्वार, नासिक, तथा उज्जैन में मनाया जाता है।
बौद्ध धर्म के आठ महान स्थानों में से सात भारत में स्थित हैं। बोधगया, सारनाथ और कुशीनगर वे स्थान हैं जहां गौतम बुद्ध के जीवन की महत्वपूर्ण घटनाएं घटित हुई थीं। सांची में सम्राट अशोक द्वारा निर्मित एक बौद्ध स्तूप है। भारत में हिमालय की तलहटी में कई तिब्बती बौद्ध स्थलों का निर्माण किया गया है, जैसे कि रुमटेक मठ एवं धर्मशाला. मुसलमानों के लिए अजमेर में स्थित ख्वाजा मोइनुद्दीन चिश्ती की दरगाह शरीफ एक प्रमुख तीर्थ स्थान है। अन्य इस्लामी तीर्थों में शामिल हैं, फतेहपुर सीकरी में शेख सलीम चिश्ती का मकबरा, दिल्ली की जामा मस्जिद और मुंबई की हाजी अली दरगाह. जैनियों के उल्लेखनीय तीर्थ स्थानों में शामिल हैं माउंट आबू के दिलवाड़ा मंदिर, पालिताना, पावापुरी, गिरनार,शिखर जी, चम्पापुरी, तथा श्रवणबेलगोला.
अमृतसर स्थित हरमंदिर साहिब सिक्खों का सबसे पवित्र गुरुद्वारा है, जबकि स्वामीथोप में स्थित थलाईमईपथि, अय्यावाझी संप्रदाय के सदस्यों का प्रमुख तीर्थ स्थान है। दिल्ली में स्थित लोटस टेम्पल बहाई आस्था से जुड़े लोगों के लिए उपासना का एक प्रमुख स्थान है।
त्यौहार
धार्मिक त्योहारों को व्यापक रूप से मनाया जाता है और भारतीयों के जीवन में इनका महत्त्वपूर्ण स्थान होता है। भारत के धर्मनिरपेक्ष चरित्र को ध्यान में रखते हुए किसी भी धार्मिक त्यौहार को राष्ट्रीय छुट्टी का दर्जा प्रदान नहीं किया गया है। दीवाली, गणेश चतुर्थी, होली, दुर्गा पूजा, उगाडी, दशहरा और पोंगल/संक्रांति भारत के सर्वाधिक लोकप्रिय हिंदू त्यौहार हैं। मुसलमानों में ईद-उल-फितर तथा ईद-उल-जुहा के त्योहारों को काफी व्यापक रूप से मनाया जाता है। कुछ उल्लेखनीय सिक्ख छुट्टियों में शामिल हैं, गुरु नानक का जन्मदिवस, बैसाखी, बंदी छोड़ दिवस (जिसे दिवाली भी कहा जाता है) और होला महोल्ला. क्रिसमस और बुद्ध जयंती शेष धार्मिक समूहों की प्रमुख छुट्टियां हैं। कई त्योहारों को भारत के अधिकांश हिस्सों में मनाया जाता है, जबकि कई राज्यों तथा क्षेत्रों में धार्मिक तथा भाषाई आधार पर अपने स्थानीय त्यौहार भी होते हैं। उदाहरण के लिए, कुछ विशिष्ट मंदिरों या दरगाहों से संबंधित सूफी संतों के सम्मान में मनाये जाने वाले उत्सव तथा त्यौहार काफी आम हैं। जैनो में मुख्यतः सबसे बड़ा आध्यात्मिक त्यौहार "संवत्सरी" (जो हिंदी मास की भाद्रपद शुक्ला चतुर्थी/पंचमी) और दस लक्षण (अनंत चतुर्दशी ) पर्व है मुहर्रम एक ऐसा अनूठा त्यौहार है जिसमें उत्सव नहीं मनाया जाता है; इसे 680 ई. में मुहम्मद के परपोते इमाम हुसैन की शोकाकुल स्मृति के रूप में मनाया जाता है। एक तजिया (हुसैन के मकबरे के समान बांस की एक प्रतिकृति) को पूरे शहर में घुमाया जाता है। मुहर्रम को भारतीय शिया इस्लाम के केन्द्र लखनऊ में काफी उत्साहपूर्वक मनाया जाता है।
राजनीति
धार्मिक विचारधारा, विशेष रूप से हिंदुत्व आंदोलन द्वारा व्यक्त विचारधारा, ने 20वीं सदी के अंतिम 25 वर्षों में भारतीय राजनीति को काफी अधिक प्रभावित किया है। भारत की सांप्रदायिकता और जातिवाद के कई अन्तर्निहित तत्व ब्रिटिश शासन के दौरान उभर कर सामने आये थे, विशेष तौर पर 19वीं सदी के उत्तरार्ध के बाद से; अधिकारियों तथा अन्य लोगों द्वारा भारत के कई क्षेत्रों का राजनीतिकरण कर दिया गया था। इंडियन काउंसिल्स एक्ट ऑफ 1909 (जिसे व्यापक तौर पर मोर्ले-मिन्टो रिफोर्म्स एक्ट के नाम से जाना जाता है), जिसने इम्पीरियल विधानमंडल तथा प्रांतीय परिषदों के लिए हिंदू तथा मुसलमानों द्वारा अलग-अलग मतदान की स्थापना की, विशेष रूप से विभाजनकारी था। इसे दोनों समुदायों के बीच तनाव बढ़ाने के लिए दोषी ठहराया गया। निचली जातियों द्वारा काफी अधिक उत्पीड़न का सामना किये जाने के कारण भारतीय संविधान में भारतीय समाज के कुछ वर्गों हेतु सकारात्मक कार्यवाई के प्रावधानों को शामिल किया गया। हिंदू वर्ण व्यवस्था के प्रति बढ़ते हुए आक्रोश के कारण हाल के दशकों में हजारों दलित (जिन्हें "अछूत" भी कहा जाता है) बौद्ध तथा ईसाई धर्म की शरण में चले गए हैं। इसकी प्रतिक्रिया स्वरूप भारतीय जनता पार्टी (भाजपा) द्वारा शासित कई राज्यों ने कानून बनाकर धर्म-परिवर्तन को अधिक दुष्कर बना दिया है; उनका दावा है कि इस प्रकार का धर्म-परिवर्तन अक्सर बलपूर्वक या लालच देकर करवाया जाता है। हिंदू राष्ट्रवादी पार्टी भाजपा के नेताओं द्वारा स्वयं को राम जन्मभूमि आंदोलन तथा अन्य प्रमुख धार्मिक मुद्दों के साथ जोड़ने के बाद मीडिया में व्यापक प्रचार मिला।
भारतीय राजनीतिक दलों द्वारा अक्सर अपने प्रतिद्वंद्वियों पर वोट बैंक की राजनीति करने का आरोप लगाया जाता है, अर्थात्, किसी मुद्दे का राजनीतिक समर्थन करने का एकमात्र उद्देश्य होता है किसी खास समुदाय के वोट प्राप्त करना। कांग्रेस पार्टी और भाजपा, दोनों पर वोट बैंक की राजनीति द्वारा लोगों का शोषण करने का आरोप लगाया जाता है। शाहबानो तलाक के मुकदमे ने काफी विवाद उत्पन्न किया था; कांग्रेस पर सुप्रीम कोर्ट के निर्णय को दरकिनार करते हुए एक संसदीय संशोधन द्वारा मुस्लिम कट्टरपंथियों के तुष्टिकरण का आरोप लगाया गया था। 2002 के गुजरात दंगों के बाद कुछ राजनीतिक दलों पर वोट बैंक की राजनीति करने का आरोप लगाया गया था। उत्तर प्रदेश में एक चुनाव अभियान के दौरान भाजपा ने मुसलमानों के खिलाफ एक भड़काऊ सीडी जारी की थी। कम्युनिस्ट पार्टी ऑफ इंडिया (मार्क्सिस्ट) द्वारा, निकृष्टतम श्रेणी की वोट बैंक राजनीति करने का आरोप लगाते हुए इसकी निंदा की गयी थी। जाति-आधारित राजनीति का भी भारत में अपना महत्त्व है; जाति-आधारित भेदभाव और आरक्षण व्यवस्था अभी भी प्रमुख मुद्दे बने हुए हैं जिनपर गर्मागर्म बहस जारी है।
शिक्षा
कई राजनीतिक दलों पर अपनी राजनीतिक शक्ति का उपयोग करके शिक्षण सामग्री में संशोधन तथा हेरफेर करने का आरोप लगाया गया है। जनता पार्टी सरकार (1977-1979) के शासन काल के दौरान सरकार पर मुस्लिम दृष्टिकोण के प्रति अत्यधिक सहानुभूति दिखाने का आरोप लगाया गया था। 2002 में भाजपा नेतृत्व वाली राजग सरकार ने एक नवीन राष्ट्रीय पाठ्क्रम के माध्यम से नेशनल काउंसिल ऑफ एजुकेशनल रिसर्च एंड ट्रेनिंग (एनसीईआरटी) के स्कूलों की पाठ्यपुस्तकों को बदलने की कोशिश की थी। मीडिया के कुछ हिस्सों में इसको पाठ्यपुस्तकों के "भगवाकरण" के रूप में संबोधित किया गया; भगवा भाजपा के झंडे का रंग है। कांग्रेस पार्टी के नेतृत्व में यूपीए द्वारा गठित अगली सरकार ने पाठ्यपुस्तकों के भगवाकरण को समाप्त करने का वादा किया। हिन्दू समूहों ने आरोप लगाया कि यूपीए स्कूल के पाठ्यक्रम में मार्क्सवादी तथा मुसलमानों के हितों को बढ़ावा दे रहा है।
संघर्ष
1947 में स्वतंत्रता प्राप्ति के बाद से सांप्रदायिक संघर्ष समय-समय पर भारत को त्रस्त करते रहे हैं। इन संघर्षों की जड़ें मुख्यतः बहुसंख्यक हिंदू तथा अल्पसंख्यक मुसलमान समुदायों के कुछ तबकों के बीच निहित तनाव में हैं, जो भारत के विभाजन के दौरान होने वाले खूनी संघर्ष और ब्रिटिश राज के तहत उभर कर सामने आया था। ये संघर्ष हिंदू राष्ट्रवाद बनाम इस्लामी कट्टरवाद और इस्लामवाद की परस्पर प्रतिस्पर्धी विचारधाराओं के कारण भी उत्पन्न होता है; ये दोनों विचारधाराएं हिंदुओं तथा मुसलमानों के कुछ तबकों में व्याप्त हैं। भारतीय स्वतंत्रता संग्राम के अन्य प्रमुख नेताओं के साथ महात्मा गांधी और उनके "शांति सैनिकों " ने बंगाल में शुरुआती धार्मिक संघर्ष को दबाने के लिए काम किया, जिसमें मोहम्मद अली जिन्ना द्वारा 16 अगस्त 1946 को शुरू किये गए डायरेक्ट एक्शन डे के फलस्वरूप कलकत्ता (जो अब पश्चिम बंगाल में है) तथा नोआखाली जिले (जो वर्तमान के बंगलादेश में है) में शुरू होने वाले दंगे शामिल हैं। इन संघर्षों में मुख्यतः पत्थरों और चाकुओं का इस्तेमाल किया गया और व्यापक स्तर पर लूटपाट और आगजनी भी की गयी, जिससे पता लगता है कि यह काम अनाड़ी लोगों का था। विस्फोटक और हथियार का इस्तेमाल किये जाने की संभावना काफी कम थी क्योंकि भारत में उनका मिलना काफी मुश्किल था।
स्वतंत्रता पश्चात के प्रमुख सांप्रदायिक संघर्षों में शामिल हैं, 1984 के सिक्ख विरोधी दंगे, जो भारतीय सेना के ऑपरेशन ब्लू स्टार के बाद चालू हुए थे। हरमंदिर साहिब के भीतर छुपे सिक्ख आतंकवादियों के खिलाफ भारी मात्रा में गोला-बारूद, टैंकों तथा हेलीकॉप्टरों का इस्तेमाल किया गया जिससे सिक्खों के पवित्रतम गुरूद्वारे को काफी नुकसान पहुंचा। भारतीय सेना ने इस हमले में जरनैल सिंह भिंडरांवाले को मार गिराया; इस हमले में कुल मिलाकर लगभग 3000 सैनिकों, आतंकवादियों, तथा सामान्य नागरिकों को अपनी जान से हाथ धोना पड़ा था। इससे क्रोधित होकर इंदिरा गांधी के सिक्ख अंगरक्षकों ने 31 अक्टूबर 1984 को उनकी हत्या कर दी, जिसके परिणामस्वरूप चार दिनों तक सिक्खों का कत्ले-आम किया गया। कुछ अनुमानों के अनुसार 4000 से अधिक सिक्ख मारे गए थे। अन्य घटनाओं में शामिल हैं - अयोध्या विवाद के परिणामस्वरूप बाबरी मस्जिद का विध्वंस किये जाने के बाद 1992 में मुंबई में होने वाले दंगे; और गोधरा ट्रेन कांड के बाद 2002 के गुजरात दंगे जिनमें 2000 से अधिक मुसलमानों को मार दिया गया था। कई आतंकवादी गतिविधियों के लिए सांप्रदायिकता को दोषी ठहराया जाता है, जैसे कि 2005 में अयोध्या में जन्मभूमि पर होने वाला हमला, 2006 में वाराणसी बम विस्फोट, 2006 में जामा मस्जिद विस्फोट और 11 जुलाई 2006 को मुंबई ट्रेन बम धमाके. कई कस्बों और गांवों को छोटी-मोटी घटनाएं त्रस्त करती रही हैं; जिसमें से एक उदहारण स्वरुप, उत्तर प्रदेश के मऊ में हिंदुओं द्वारा अपने एक त्यौहार का उत्सव मनाने के कारण भड़कने वाले हिंदू-मुस्लिम दंगे में पांच लोगों को अपनी जान से हाथ धोना पड़ा था।
आजादी के बाद मुख्य धार्मिक दंगे
प्लास्मोडियम ओवेल
प्लास्मोडियम ओवेल एक परजीवी प्रोटोज़ोआ की प्रजाती है। इसके कारण मनुष्य में टरसियन मलेरिया होता है। इसका प्लास्मोडियम फैल्सीपैरम तथा प्लास्मोडियम विवैक्स से नजदीकी सबंध है जिनके कारण अधिकांश लोंगो को मलेरिया होता है। यह इन दो प्रजातीयों के मुकाबले विरल है तथा प्लास्मोडियम फैल्सीपैरम से कम खतरनाक है।
कल्याण मीनार
कल्याण मीनार (फारसी/ताजिक: मिनारा-ए कलां, कलोन माइनर, कलोन मीनार ) बुखारा, उज़्बेकिस्तान में पो-ए-कल्याण मस्जिद परिसर की एक मीनार है और शहर के सबसे प्रमुख स्थलों में से एक है।
बको द्वारा डिज़ाइन की गई मीनार, 1127 में क़राखानिद शासक मोहम्मद अर्सलान खान द्वारा कल्याण नामक एक पहले की मौजूदा संरचना पर बनाई गई थी ताकि मुसलमानों को दिन में पांच बार प्रार्थना करने के लिए बुलाया जा सके। इस संरचना को शुरू करने से पहले एक पुराना टॉवर ढह गया था जिसे कल्याण कहा जाता था, जिसका अर्थ है कल्याण, बौद्ध या पारसी अतीत का संकेत। यह एक वृत्ताकार-स्तंभ पके हुए ईंट के टॉवर के रूप में बना है, जो ऊपर की ओर संकरा है। यह 45.6 मीटर (149.61 फुट) उच्च (बिंदु सहित 48 मीटर), 9 मीटर (29.53 फीट) व्यास नीचे और 6 मीटर (19.69 फीट) ओवरहेड।
युद्ध के समय में, योद्धा दुश्मनों की तलाश के लिए मीनार का इस्तेमाल प्रहरीदुर्ग के रूप में करते थे।
इसके निर्माण के लगभग सौ साल बाद, टॉवर ने चंगेज खान को इतना प्रभावित किया कि जब उसके आदमियों द्वारा चारों ओर से नष्ट कर दिया गया तो उसने उसे बख्शने का आदेश दिया। इसे मौत की मीनार के रूप में भी जाना जाता है, क्योंकि हाल ही में बीसवीं सदी की शुरुआत तक अपराधियों को ऊपर से फेंक कर मार दिया जाता था। फिट्ज़रॉय मैकलीन, जिन्होंने 1938 में शहर का एक गुप्त दौरा किया था, अपने संस्मरण ईस्टर्न एप्रोचेज़ में कहते हैं, "1870 से पहले सदियों तक, और फिर से 1917 और 1920 के बीच के अशांत वर्षों में, पुरुषों को नाजुक अलंकृत गैलरी से उनकी मृत्यु के लिए नीचे गिरा दिया गया था। जो इसे ताज पहनाता है।"
भारतीय बैंकिंग एवं वित्त संस्थान
IIBF एक ऐसा संगठन है जिसमे Banking और Finance से संबंधित शिक्षा दी जाती है ! जिससे कि बैंक बीसी को भविष्य में बैंकिंग व फाइनेंस से जुडी सभी अहम् जानकारियां उसको अच्छी तरह पता हों जिससे किए वह एक सफल बैंक बीसी बनकर लोगो को सेवाएं प्रदान करता रहे|
खोवार भाषा
खोवार भाषा (, Khowar ), जिसे चित्राली भाषा भी कहते हैं, पाकिस्तान के ख़ैबर-पख़्तूनख़्वा प्रांत के चित्राल ज़िले में और गिलगित-बालतिस्तान के कुछ पड़ोसी इलाकों में लगभग ४ लाख लोगों द्वारा बोली जाने वाली एक दार्दी भाषा है। शीना, कश्मीरी और कोहिस्तानी जैसी अन्य दार्दी भाषाओँ के मुक़ाबले में खोवार पर ईरानी भाषाओँ का प्रभाव ज़्यादा है और इसमें संस्कृत के तत्व कम हैं। खोवार बोलने वाले समुदाय को 'खो लोग' कहा जाता है। खोवार आम तौर पर अरबी-फ़ारसी लिपि की नस्तालीक़ शैली में लिखी जाती है।
भारतीय बैंकिंग एवं वित्त संस्थान
1. IIBF BC exam qualification?
हम आपकी जानकारी के लिए बता दें कि बैंक बीसी का रजिस्ट्रेशन करने के लिए आवेदक किसी भी स्ट्रीम से 12वीं उत्तीर्ण होना अनिवार्य है| साथ ही आवदेक को कंप्यूटर का बेसिक ज्ञान और कंप्यूटर चलाने के साथ इंटरनेट का भी ज्ञान होना चाहिए और कुछ आवश्यक दस्तावेज जो कि आवेदक के पास होना वहुत ही ज़रूरी है जिनकी मदद से बैंक मित्र का सफल पंजीकरण हो पायेगा !
2. IIBF exam Certificate के लिए आवश्यक document?
Read More
तारिक अनवर
तरिक अनवर एक भारतीय राजनेता एवं सोलहवीं लोकसभा मेंं वे बिहार राज्य की कटिहार लोकसभा सीट से सांसद रहे हैं। वे वर्तमान में भारतीय राष्ट्रीय कांग्रेस के सदस्य हैं तथा पूर्व में राष्ट्रवादी कांग्रेस पार्टी के राष्ट्रीय महासचिव रह चुके हैं। वे पूर्व में महाराष्ट्र का प्रतिनिधित्व करने वाले राज्यसभा के सदस्य भी थे। वह कृषि और खाद्य प्रसंस्करण केंद्रीय मंत्री थे। वह कटिहार निर्वाचन क्षेत्र से कई बार लोकसभा के लिए चुने गए हैं। अनवर कांग्रेस के पूर्व राष्ट्रीय अध्यक्ष सीताराम केसरी के बेहद करीबी थे।
राजनीतिक जीवन
तारिक अनवर ने अपने राजनीतिक करियर को बहुत कम ही आयु में शुरू कर दिया था। वह 1976 से 1981 तक बिहार प्रदेश युवा कांग्रेस (आई) के अध्यक्ष थे। वह 1982 से 1985 तक भारतीय युवा कांग्रेस के राष्ट्रीय अध्यक्ष भी थे। वह 1988 से 1989 तक बिहार प्रदेश कांग्रेस कमेटी के अध्यक्ष थे। बाद में उन्होंने कांग्रेस पार्टी से इस्तीफा दे दिया और 1999 में राष्ट्रवादी कांग्रेस पार्टी में शामिल हो गए। सन् 1999 में सोनिया गांधी के खिलाफ उनके विद्रोह के कारण उनके राजनीतिक करियर में एक बड़ा मोड़ आया। वह तब कटिहार के लोकसभा सदस्य थे और कांग्रेस मुख्यालय नई दिल्ली में दूसरे सबसे शक्तिशाली व्यक्ति के रूप में भी जाने जाते थे। वह बिहार से लोकसभा चुनाव के कई बार विजेता थे। शरद पवार ने उन्हें महाराष्ट्र से 2004 में राज्य सभा का सदस्य बना दिया। यह राज्यसभा में उनका दूसरा कार्यकाल था और वर्तमान में वे कटिहार लोकसभा सीट से सांसद है।
दत्तापुरं (कर्नूलु)
दत्तापुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
डलिच वुड
डलिच वुड (अंग्रेज़ी: Dulwich) एक केन्द्रीय लंदन में सदक बरो का जिला है।
भारतीय उद्यमिता विकास संस्थान
भारतीय उद्यमिता विकास संस्थान (एन्टरप्रेन्योरशिप डवलपमेंट इंस्टीट्यूट ऑफ इंडिया / Entrepreneurship Development Institute of India/ EDI / EDII / ई.डी.आई. या ई.डी.आई.आई) एक अलाभ संस्था है, जिसकी स्थापना भारत में उद्यमिता को उत्साहित करने हेतु की गयी है। इसका मुख्यालय गुजरात के अहमदाबाद में स्थित है। इसकी स्थापना १९८३ में भारतीय औद्योगिक विकास बैंक, भारतीय औद्योगिक वित्त निगम, इंडस्ट्रियल क्रेडिट एंड इन्वेस्टमेंट कार्पोरेशन ऑफ इंडिया, (आई सी आई सी आई) एवं भारतीय स्टेट बैंक की स्पॉन्सरशिप से हुई थी।
यह संस्थान अहमदाबाद विमानक्षेत्र के निकट गांधीनगर जिला, गुजरात में स्थित है।
इन्हें भी देखें
= उद्यमिता =
जयाप्रभा
जयाप्रभा  (जन्म १९५७) एक भारतीय आलोचक और तेलुगू लेखन में कवयित्री हैं। उन्हें तेलुगू साहित्यिक आलोचना और कविता के क्षेत्र में नारीवादी आंदोलन की अग्रणी माना जाता है। उनकी कविताओं का ध्यान महिलाओं के मुद्दों, उनकी समस्याओं और शक्तियों एवं स्थापित लिंग मानदंडों पर होता है।
जीवनी
जयाप्रभा का जन्म २९ जुलाई १९५७ में हुआ था। उन्होंने अपनी मास्टर्स तेलुगु साहित्य में की और पीएच.डी की डिग्री उस्मानिया विश्वविद्यालय से तेलुगू नाटक की प्रगति और स्थिति पर शोध करके प्राप्त की। वह वर्तमान में सिकंदराबाद में रहती हैं।
पवित्र रोमन सम्राट
पवित्र रोमन सम्राट (Holy Roman Emperor या आधिकारिक नाम Imperator Romanorum = रोमन सम्राट), मध्ययुग में तथा आधुनिक युग के आरम्भिक काल में पवित्र रोमन साम्राज्य का शासक था। वह अपने आप को रोमन साम्राज्य का विधिसम्मत उत्तराधिकारी मानता था, साथ ही रोमन कैथलिक चर्च भी उसे रोमन साम्राज्य का विधिसम्मत उत्तराधिकारी मानता था। १२वीं से १८वीं शताब्दी तक 'पवित्र रोमन सम्राट' की इस उपाधि के साथ-साथ वह 'जर्मनी का राजा' (rex teutonicorum) की उपाधि भी धारण करता था।
चौपडियों-खाटली प.-२, थलीसैंण तहसील
चौपडियों-खाटली प॰-२, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
गूडलूर, तेनी
गूडलूर (Gudalur) भारत के तमिल नाडु राज्य के तेनी ज़िले में स्थित एक नगर है।
राजकीय मेडिकल कालेज, बांदा
राजकीय मेडिकल कालेज, बांदा, उत्तर प्रदेश के बांदा जिले में स्थित एक मेडिकल कॉलेज है।
फुलवारी शरीफ
फुलवारी शरीफ (Phulwari Sharif) भारत के बिहार राज्य के पटना ज़िले में स्थित एक नगर है।
विवरण
फुलवारी शरीफ़ एक दर्शनीय स्थल है। यह १३वीं शताब्दी में इस्लाम धर्म के प्रमुख स्थापित केन्द्र हैं जो हजरत मखदूम शाह द्वारा स्थापित खानकाह है। यहाँ मुस्लिमों के पैगम्बर मुहम्मद की स्मृति में शरीफ रवि उल औवेल में मनाया जाता है।
गोसांईगंज, लखनऊ
श्रीमान मन भरन सिंह जी पौत्र आशीष सिंह आज भी जन कल्याण हेतु सदैव तत्पर रहते है
फुलवारी शरीफ
प्रमुख दर्शनीय स्थल
खनखाह मुजीबिया, शीश महल, शाही साँगी मस्जिद, इमरात शरीयत कि तीव्रता और भारत में सूफी संस्कृति का जन्म और विकास के साथ जुड़ा हुआ है। इसका एक लंबा धार्मिक इतिहास है। प्राचीन समय के सूफी संतों के धार्मिक, सामाजिक और सांस्कृतिक विकास के महत्वपूर्ण केंद्रों में से एक फुलवारी शरीफ एक ऐसा क्षेत्र था जहां सूफी संतों ने प्रेम और सहनशीलता का संदेश फैलाया था।। संगी मस्जिद क्षेत्र की समृद्ध स्थापत्य अतीत के अवशेष भालू. मुगल सम्राट हुमायूं द्वारा लाल बलुआ पत्थर में निर्मित मस्जिद पर्यटकों के मुसलमानों के लिए मुख्य आकर्षण में से एक है। मस्जिद के पास एक [लाल शाह बाबा के मंदिर के मकबरे] है। यह लाल मियां की दरगाह के रूप में जाना जाता है।
जेल जेट कर्तक
जल जेट कर्तक (water jet cutter) एक औद्योगिक औजार है जो अनेकों परकार के पदार्थों को काट सकता है। काटने के लिये यह उच्च दाब वाले जल के जेट (प्रधार) का उपयोग करता है या जल और किसी अपघर्षी पदार्थ के मिश्रण वाले जेट का उपयोग करता है।
बिहारी लाल
बिहारी लाल,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के पीलीभीत जिले के 80 - बिसालपुर विधान सभा निर्वाचन क्षेत्र से प्रजा सोशलिस्‍ट पार्टी की ओर से चुनाव में भाग लिया।
एलिफ़ैंट ऐंड कासल
एलिफ़ैंट ऐंड कासल (अंग्रेज़ी: Elephant and Castle) एक केन्द्रीय लंदन में सदक बरो का जिला है।
दय्यालगूडम्, आदोनि मण्डल
दय्यालगूडम्, आदोनि मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मूत्राशय
शरीर रचना विज्ञान मूत्राशय (urinary bladder) वह आन्तरिक अंग है जो मूत्र विसर्जन के पहले वृक्कों द्वारा निर्मित मूत्र को इकट्ठा रखता है।
हर्न हिल
हर्न हिल (अंग्रेज़ी: Herne Hill) एक केन्द्रीय लंदन में सदक बरो का जिला है।
नाई मध्ये चक निशान, अल्मोडा तहसील
नाई मध्ये चक निशान, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पाली गाँव, कोंच (गया)
पाली कोंच, गया, बिहार स्थित एक गाँव है।
भूगोल
पाली गॉव गया जिले का एक मह्त्वपुर्न गॉव है, यहाँ पर बहुत सारी ऐतिहासीक मुर्तियो को देखा जा सकता है। यह गॉव स्टेट हाइवे-7 पर गया-गोह मार्ग पर है।
जनसांख्यिकी
पाली की जंसख्या लगभग 1800 के आसपास है।
यातायात
पाली गाव SH-7 पर होने के कारण यहाँ पर यातायात कि थोडी सी भी परेसानी नहीं होती,यह गॉव गया स्टेस्न से मात्र 21 km पर स्थित है।
आदर्श स्थल
आदर्श स्थल के रूप में पाली गॉव में बहुत सारी प्राचिन मंदिर है। .जो इस गाव को एक अलग पहचान देती है।
शिक्षा
पाली गॉव में पह्ले कि अपेछा अब यहाँ कि शिक्षा में काफी सुधार हुआ है,यहा के दांगी समुदाय के लोगो कि शिक्षा पर सबसे ज्यादा ध्यान देते हुये देखा जाता है।
निचला सियांग ज़िला
निचला सियांग ज़िला (Lower Siang district) भारत के अरुणाचल प्रदेश राज्य का एक ज़िला है। इसका नाम ब्रह्मपुत्र नदी पर रखा गया है, जिसका स्थानीय नाम सियांग नदी है। ज़िले का गठन सितम्बर 2017 में पूर्व सियांग ज़िले और पश्चिम सियांग ज़िले के कुछ क्षेत्रों को सम्मिलित कर के करा गया।
बेलाबो उपज़िला
बेलाबो उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह ढाका विभाग के  नरसिंदी ज़िले का एक उपजिला है। यह उपज़िला  नरसिंदी जिला का ज़िला सदर यानी प्रशासनिक मुख्यालय है। यह बांग्लादेश की राजधानी ढाका के निकट अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।
अवस्थिति
बेलाबो उपजिला बांग्लादेश के मध्य में स्थित, ढाका विभाग के नरसिंदी जिले  में स्थित है।
बाहरी कड़ियाँ
श्रेणी:ढाका विभाग के उपजिले
ईस्ट डलिच
ईस्ट डलिच (अंग्रेज़ी: East Dulwich) एक केन्द्रीय लंदन में सदक बरो का जिला है।
शेख-उल-हिन्द मौलाना महमूद हसन मेडिकल कालेज
शेख-उल-हिन्द मौलाना महमूद हसन मेडिकल कालेज, उत्तर प्रदेश के सहारनपुर जिले में स्थित एक मेडिकल कॉलेज है। साल 2009 में यूपी की पूर्व मुख्यमंत्री मायावती ने इस कॉलेज का निर्माण शुरू कराया था, मगर कॉलेज बनने से पहले ही प्रदेश की सत्ता बदल गई।
सत्ता बदलने के बाद मुख्यमंत्री अखिलेश यादव ने 23 नवंबर 2013 को मान्यवर कांशीराम मेडिकल कॉलेज का नाम बदलकर शेख-उल-हिन्द मौलाना महमूद हसन राजकीय ऐलोपैथिक मेडिकल कॉलेज कर दिया।
बिशल्ड-ल०प०-१, यमकेश्वर तहसील
बिशल्ड-ल०प०-१, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
न्यूइंगटन, लंदन
न्यूइंगटन (अंग्रेज़ी: Newington) एक केन्द्रीय लंदन में सदक बरो का जिला है।
दरुवेसि (कर्नूलु)
दरुवेसि (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
धिम्मी
इस्लाम में धिम्मी (dhimmi ([ˈðɪmːiː]; अरबी: ذمي‎, समूह में أهل الذمة अह्ल अल-धिम्माह; ओटोमान तुर्की एवं उर्दू में जिम्मी) उस व्यक्ति या व्यक्तियों के समूह को कहते हैं जो मुसलमान नहीं है और शरियत कानून के अनुसार चलने वाले किसी राज्य की प्रजा है। इस्लाम के अनुसार इन्हें जीवित रहने के लिये कर (टैक्स) देना अनिवार्य है जिसे जज़िया कहा जाता है। धिम्मी को मुसलमानों की तुलना में बहुत कम सामाजिक और कानूनी अधिकार प्राप्त होते हैं। लेकिन यदि धिम्मी इस्लाम स्वीकार कर ले तो उसको लगभग पूरा अधिकार मिल जाता है।
महामाया राजकीय एलोपैथिक मेडिकल कालेज
महामाया राजकीय एलोपैथिक मेडिकल कालेज, उत्तर प्रदेश के अंबेडकर नगर जिले में तहसील टांडा के सद्दर पुर में  है
भगवती सिंह विशारद
भगवती सिंह विशारद,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के उन्‍नाव जिले के 166 - भगवन्‍तनगर विधान सभा निर्वाचन क्षेत्र से प्रजा सोशलिस्‍ट पार्टी की ओर से चुनाव में भाग लिया।
ननहेड
ननहेड (अंग्रेज़ी: Nunhead) एक केन्द्रीय लंदन में सदक बरो का जिला है।
अली-शिर नवाई
' अली-शिर नवाई (9 फरवरी 1441 - 3 जनवरी 1501), जिसे निज़ाम-अल-दीन अली-शिर हेरवी [n 1] के नाम से भी जाना जाता है ( चगताई : نظام الدین علی شیر نوایی,   ) एक तैमूरी कवि थे, लेखक, राजनेता, भाषाविद, हनाफी मटुरिदी रहस्यवादी और चित्रकार  जो चगताई साहित्य के सबसे बड़े प्रतिनिधि थे।
नवाई का मानना था कि उनकी मूल चगताई तुर्किक भाषा साहित्यिक उद्देश्यों के लिए फ़ारसी से बेहतर थी, उस समय एक असामान्य दृष्टिकोण था और इस विश्वास का बचाव उन्होंने अपने काम मुहाकामत अल-लुगतायन ( दो भाषाओं की तुलना ) में किया था। उन्होंने फ़ारसी के विपरीत तुर्की शब्दावली की समृद्धि, सटीकता और लचीलेपन में अपने विश्वास पर बल दिया।
उनकी विशिष्ट चगताई भाषा की कविता के कारण, नवाई को तुर्क-भाषी दुनिया भर में कई लोगों द्वारा प्रारंभिक तुर्क साहित्य का संस्थापक माना जाता है। मध्य एशिया में कई जगहों और संस्थानों का नाम उनके नाम पर रखा गया है।
श्रिया सरन
श्रिया सरन (जन्म 11 सितंबर 1982) एक भारतीय फ़िल्म अभिनेत्री हैं। उन्होंने अपने कैरियर की शुरूआत संगीत वीडियो में अभिनय द्वारा की, साथ ही कलाकार बनने का अपना सपना पूरा करने के लिए, वे एक अभिनय स्टूडियो में भाग लेती रहीं। 2001 में इष्टम के साथ श्रीगणेश करते हुए, 2002 में अपनी पहली ज़बरदस्त हिट फ़िल्म संतोषम में भानु की भूमिका के ज़रिए उन्होंने तेलुगू सिनेमा का ध्यान अपनी ओर आकर्षित किया। इस फ़िल्म के बाद वे कई तेलुगू फ़िल्मों में प्रमुख कलाकारों के साथ नज़र आईं, जबकि, साथ ही बॉलीवुड और तमिल फ़िल्म उद्योग में भी प्रवेश किया। 2007 में, शिवाजी: द बॉस में रजनीकांत के साथ अभिनय करने के बाद श्रिया सरन एक राष्ट्रीय हस्ती बन गईं, जिसके पश्चात उन्होंने कई बॉलीवुड, कॉलीवुड और हॉलीवुड फ़िल्म भी साईन कीं.
श्रिया सरन, रोमांटिक कॉमेडी और ड्रामा से लेकर कल्पित विज्ञान तथाएक्शन थ्रिलर तक विस्तृत, मुख्यतः बड़े बजट वाली तथा प्रमुख स्टुडियो फ़िल्मों में नायिका की भूमिका निभाती हैं। उनकी सर्वाधिक लोकप्रिय प्रदर्शित फ़िल्मों में संतोषम (2002), टैगोर (2003), शिवाजी: द बॉस (2007) और कंदस्वामी (2009) शामिल हैं।
शुरूआती कैरियर
श्रिया को पहली बार कैमरे के सामने आने का मौक़ा तब मिला, जब वे दिल्ली के LSR कॉलेज में द्वितीय वर्ष की छात्रा थीं, जिसे उन्होंने शूटिंग में भाग लेने के लिए छोड़ दिया। श्रिया सरन पहली बार रीनू नाथन की थिरकती क्यों हवा म्यूज़िक वीडियो में परदे पर नज़र आईं, जिसमें उन्हें अपनी डांस टीचर की सिफ़ारिश पर काम करने का मौक़ा मिला। बनारस में फ़िल्मांकित वीडियो से उन्होंने लोकप्रियता हासिल की, जिसकी वजह से रामोजी फ़िल्म्स ने नवोदित कलाकारों द्वारा अभिनीत व निर्देशित फ़िल्म इष्टम में नेहा की प्रमुख भूमिका की पेशकश की। केवल एक फ़िल्म में काम करने की चाहत के बावजूद, श्रिया सरन को अत्यंत लोकप्रियता हासिल हुई। इष्टम प्रदर्शित होने से पहले, श्रिया सरन ने फ़िल्म उद्योग के चोटी के सितारे, नागार्जुन, तरुण तथा चिरंजीव के साथ तीन बड़ी बजट की फ़िल्में, क्रमशः संतोषम, नुव्वे नुव्वे और टैगोर, साईन कीं.
फ़िल्म कैरियर
उन्होंने तेलुगू अभिनेता तरुण, और त्रिशा कृष्णन के साथ एनक्कु 20 उनक्कु 18 (2003) से तमिल फ़िल्मों में अपना पहला क़दम रखा। फ़िल्म बॉक्स-ऑफ़िस पर औसत रूप से हिट रही, लेकिन ए.आर. रहमान के संगीत की वजह से वह विशेषतः म्यूज़िकल हिट साबित हुई। तमिल फ़िल्मों में उनके लिए काफ़ी ग्लैमरस भूमिकाओं के प्रस्ताव आए, पर अगले एक वर्ष तक उन्होंने टॉलीवुड में अपना काम जारी रखा। जयम रवि के साथ फ़िल्म मलै के ज़रिए उन्होंने कॉलीवुड में अपनी वापसी की। फ़िल्म ने बॉक्स-ऑफिस पर अच्छा प्रदर्शन दिखाया. उन्होंने कई चोटी की अभिनेत्रियों को पछाड़ कर, रजनीकांत के साथ शंकर की शिवाजी: द बॉस में प्रतिष्ठित भूमिका हासिल की, जो दशावतारम के बाद, आज तक की सबसे महंगी भारतीय फ़िल्म है। हाल ही में वे अलगिय तमिल मगन में विजय की नायिका बन कर नज़र आईं और इस समय विक्रम के साथ कंदस्वामी का फ़िल्मांकन जारी है।
परिवार
श्रिया के अनुसार बचपन में उन्होंने "लंबे समय तक अपनी जेब खर्च संभाल कर रखी और उसे अंधों के स्कूल को दान में दिया." जब श्रिया 17 वर्ष की थीं, उनका परिवार दिल्ली चला गया, क्योंकि वे प्रसिद्ध नृत्यांगना गुरु शोवना नारायण से कथक सीखने की इच्छुक थीं।
पियरीचक गाँव, कोंच (गया)
पियरीचक कोंच, गया, बिहार स्थित एक गाँव है।
134 रेखांश पश्चिम
134 रेखांश पश्चिम (134th meridian west) पृथ्वी की प्रधान मध्याह्न रेखा से पश्चिम में 134 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, उत्तर अमेरिका, प्रशांत महासागर, दक्षिणी महासागर और अंटार्कटिका से गुज़रती है। यह 46 रेखांश पूर्व से मिलकर एक महावृत्त बनाती है।
हनुमंतमपट्टी
हनुमंतमपट्टी (Hanumanthampatti) भारत के तमिल नाडु राज्य के तेनी ज़िले में स्थित एक नगर है।
राजकीय मेडिकल कालेज, जालौन
राजकीय मेडिकल कालेज, जालौन, उत्तर प्रदेश के जालौन जिले में स्थित एक मेडिकल कॉलेज है।
इसका निर्माण बङे ही विवादों में हुआ है
गैराडी लटवाल (N.Z.A.), कोश्याँकुटोली तहसील
गैराडी लटवाल (N.Z.A.), कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कुनर नदी
कुनर नदी ( पश्तो:, कूनड़ सींद; Kunar ) पूर्वी अफ़्ग़ानिस्तान और उत्तर-पश्चिमी पाकिस्तान की एक ४८० किमी लम्बी नदी है। यह पाकिस्तान के ख़ैबर-पख़्तूनख़्वा प्रांत के चित्राल ज़िले में हिन्दु कुश पर्वतों की पिघलती हिमानियों (ग्लेशियरों) से शुरू होती है। यहाँ इसका नाम यरख़ुन नदी होता है और मस्तुज के बाद इसका विलय लुतख़ो नदी से होता है जिसके बाद इसे मस्तुज नदी के नाम से पुकारा जाता है। चित्राल शहर से गुजरने के बाद इसे चित्राल नदी बुलाया जाता है और फ़िर यह अफ़्ग़ानिस्तान की कुनर घाटी में प्रवेश होती है, जहाँ बाश्गल नदी के साथ संगम के बाद इसका नाम कुनर नदी पड़ जाता है। फ़िर यह जलालाबाद शहर के पूर्व में काबुल नदी में विलय कर जाती है। यह नदी पूर्व में पाकिस्तान में प्रवेश होती है और इसका विलय अटक शहर के पास महान सिन्धु नदी में हो जाता है।
बृहत् वृत्त
बृहद्वृत्त मार्ग और विमान की उड्डयन
यदि काग़ज़ पर पृथ्वी का मानचित्र देखा जाए और एक स्थान से दूसरे स्थान के बीच एक सीधी रेखा खींच दी जाए तो लगता है के उड़ कर जाने के लिए यही रास्ता सबसे छोटा पड़ेगा। लेकिन गोले की ज्यामिति के कारण ऐसा नहीं है। पृथ्वी पर दो स्थानों के बीच उड़ान भरने का सबसे छोटा रास्ता वह होता है जो उन दोनों जगहों से गुजरने वाले बृहद्वृत्त पर हो। यही बृहद्वृत्त मार्ग और "सीधे मार्ग" को काग़ज़ पर देखा जाए तो "सीधा मार्ग" छोटा लगता है, लेकिन अगर गोले पर देखे तो बृहत वृत्त मार्ग छोटा होता है। ऐसा इसलिए हैं के पृथ्वी की सतह एक गोले पर है और जहाज़ को उसके साथ-साथ चलना होता है - वह ज़मीन के अन्दर घुसकर एक स्थान से दूसरे स्थान नहीं जा सकता।
खगोलशास्त्र में बृहद्वृत्त
खगोलशास्त्र में खगोलीय क्षितिज, खगोलीय मध्य रेखा और सूर्यपथ तीनों खगोलीय गोले पर बने बृहत वृत्त होते हैं।
पेखम
पेखम (अंग्रेज़ी: Peckham) एक केन्द्रीय लंदन में सदक बरो का जिला है।
राजकीय मेडिकल कालेज, कन्नौज
राजकीय मेडिकल कालेज, कन्नौज, उत्तर प्रदेश के कन्नौज जिले में स्थित एक मेडिकल कॉलेज है।
अरविंदर सिंह सोइन
अरविंदर सिंह सोइन (Arvinder Singh Soin) एक सर्जन और लीवर प्रत्यारोपण के क्षेत्र में अग्रणी है। वर्तमान में, वह लिवर प्रत्यारोपण और रीजनेटिव चिकित्सा संस्थान, मेदांता-द मेडिसिटी, गुड़गांव, भारत के अध्यक्ष हैं। 2010 में, डॉक्टरी के क्षेत्र में उनके योगदान के लिए भारत के राष्ट्रपति द्वारा अरविंदर सिंह को पद्म श्री से सम्मानित किया गया।
एनिमेशन
उछलती हुई गेंद के एनिमेशन (नीचे) में 6 फ्रेम शामिल हैं। यह एनिमेशन 10 फ्रेम प्रति सेकण्ड की गति से चलता है। अनुप्राणन या एनिमेशन द्विआयामी और त्रिआयामी कलाकृतियों की छवियों का, भ्रम उत्पन्न करने के लिए तेजी से किया गया सिलसिलेवार प्रदर्शन है। यह दृष्टिभ्रम के कारण उत्पन्न गति का एक प्रकाशीय भ्रम है और इसकी रचना और प्रदर्शन कई तरह से किया जा सकता है। एनिमेशन प्रस्तुत करने का सबसे आम तरीका एक चलचित्र या वीडियो कार्यक्रम के रूप में इसे प्रस्तुत करना है, हालांकि एनिमेशन कई अन्य रूपों में भी पेश किया जा सकता है।
2D एवं 3D कलाकृति को एक साथ एक निर्धारित दिशा में प्रदर्शित करने को ऐनीमेशन कहते हैं I ऐनीमेशन एक प्रकार का दृष्टी भ्रम भी हो सकता है I क्यों की ये सामान्य मानव नेत्र की दृष्टी छमता के कारण महसूस होता है I आप ऐनीमेशन को कई प्रकार से कर एवं महसूस कर सकते हैं I सबसे साधारण तरीका ये हैं कि आप इसे चलचित्र द्वारा प्रस्तुत करे I इस के अलावा इसे करने के और भी कई तरीके है
उत्तर प्रदेश राज्य सड़क परिवहन निगम
उत्तर प्रदेश राज्य सड़क परिवहन निगम  (UPSRTC) उत्तर प्रदेश राज्य की सड़क परिवहन की सरकारी कंपनी है। यह अंतर्राज्यीय एवं उ.प्र. के शहरों के बीच बस-सेवा संचालित करता है। इसे प्रायः स्थानीय लोग रोडवेज़ कहते हैं। इसमें निगम के पास लगभग १२४२९ बसें हैं एवं १८ लाख लोगों को ले जाती हैं।
बोलुवाडा
बोलुवाडा (Bowluvada) भारत के आन्ध्र प्रदेश राज्य के अनकापल्ली ज़िले में स्थित एक नगर है।
मनीष आर गोस्वामी
मनीष आर गोस्वामी (जन्म 8 अक्टूबर 1961) एक भारतीय टेलीविजन निर्माता और सिद्धांत सिनेविजन प्राइवेट लिमिटेड के अध्यक्ष और प्रबंध निदेशक (CMD) हैं। वह सिद्धांत सिनेविजन लिमिटेड के संस्थापक हैं और उन्होंने 1993 में हिंदी सीरियल परम्परा के साथ टेलीविजन निर्माता के रूप में डेब्यू किया, जिसे ज़ी टीवी पर प्रसारित किया गया और दर्शकों के बीच एक लोकप्रिय धारावाहिक बन गई | बाद में उन्होंने 35 से अधिक टीवी धारावाहिकों का निर्माण किया जैसे कि- आशिरवाद, दातार, किटी पार्टी, मिलन, सर्रकार, कैसा ये इश्क है ... अजब सा रिस्क है, आदि; उन धारावाहिकों को डीडी -1, ज़ी टीवी, स्टार प्लस, एनडीटीवी इमेजिन, सोनी टीवी, लाइफ ओके, सहारा वन आदि जैसे विभिन्न हिंदी टीवी चैनलों पर प्रसारित किया गया।
व्यक्तिगत जीवन
मनीष आर गोस्वामी ' आर एन गोस्वामी और विमला आर गोस्वामी के पुत्र हैं। वह बॉलीवुड के प्रसिद्ध अभिनेता, निर्माता और निर्देशक मनोज कुमार के पहले चचेरे भाई हैं । उन्होंने मुंबई विश्वविद्यालय से स्नातक की उपाधि प्राप्त की और 19 जनवरी 1987 को अनुराधा गोस्वामी के साथ विवाह किया। उन्होंने 1993 में अपना प्रोडक्शन हाउस सिद्धांत सिनेविजन प्राइवेट लिमिटेड ढूंढा और हिट टीवी धारावाहिक परम्परा के साथ अपनी उत्पादन यात्रा शुरू की थी।